ପାଞ୍ଚଦିନ ଧରି ନିଜ ଘରେ ମୃତ ଅବସ୍ଥାରେ ପଡ଼ି ରହିଥିଲେ ସେନାର ଅବସର ପ୍ରାପ୍ତ କ୍ୟାପଟେନ ! ପୁଅ ଭାବୁଥିଲା ବାପା ଶୋଇଛନ୍ତି... - Enews Online\nଭାରତୀୟ ସେନାରୁ ଅବସର ନେଇଥିବା ୭୨ ବର୍ଷୀୟ କପ୍ତାନ ରାମ ସିଂଙ୍କ ବାସଭବନରୁ ହିଁ ତାଙ୍କର ମୃତଦେହ ମିଳିଥିଲା । ଏହିପରି ନୁହଁ କି ରାମ ସିଂ ଘରେ ଏକାକି ରହୁଥିଲେ, ତାଙ୍କ ସହିତ ବିକୃତ ମସ୍ତିଷ୍କ ବିଶିଷ୍ଟ ତାଙ୍କର ପୁତ୍ର ପ୍ରବୀଣ ମଧ୍ୟ ରହୁଥିଲେ, ଯିଏ ଭାବୁଥିଲେ କି ତାଙ୍କ ପିତା ୫ ଦିନ ଧରି ଶୋଇଛନ୍ତି ।\nଏହି କଥାର ଖୁଲାସା ସେତେବେଳେ ହୋଇଥିଲା ଯେତେବେଳେ ପୁଅ ପ୍ରବୀଣ ଛାତ ଉପରେ କିଛି କପଡ଼ାକୁ ଜଳାଉଥିଲା, ଯାହାକୁ ଦେଖି ପଡୋଶୀ ଘରର ମହିଳା ଜଣେ ପୋଲିସକୁ ସୂଚନା ଦେଇଥିଲେ । ଏହାପରେ ପୋଲିସ ଘଟଣା ସ୍ଥଳରେ ପହଞ୍ଚି ବୃଦ୍ଧଙ୍କ ସଢ଼ି ଯାଇଥିବା ଶବକୁ ନିଜ ଅକ୍ତିଆରଭୁକ୍ତ କରି ଅନୁସନ୍ଧାନ କାର୍ଯ୍ୟ ଆରମ୍ଭ କରିଥିଲେ ।\nଏହି ଘଟଣାଟି ହରିୟାଣାର ଯମୁନା ନଗର ନିକଟସ୍ଥ ପାଶ ଅଞ୍ଚଳର ଅଟେ । ଯେଉଁଠାରେ ଭାରତୀୟ ସେନାରୁ କପ୍ତାନ ପଦରୁ ଅବସର ଗ୍ରହଣ କରିଥିବା ୭୨ ବର୍ଷୀୟ ରାମ ସିଂ ଏବଂ ତାଙ୍କ ପୁଅ ପ୍ରବୀଣ କୁମାର ଦୀର୍ଘ ଦିନ ଧରି ରହି ଆସୁଥିଲେ ।\nସୂଚନା ଅନୁସାରେ, ପୂର୍ବରୁ ରାମ ସିଂଙ୍କ ପତ୍ନୀ ଏବଂ ଜଣେ ଝିଅଙ୍କ ମୃତ୍ୟୁ ହୋଇସାରିଛି । ଅବସରପ୍ରାପ୍ତ କପ୍ତାନ ରାମ ସିଂ ପାଞ୍ଚ ଦିନ ପୂର୍ବରୁ ରାତିରେ ଶୋଇଥିଲେ କିନ୍ତୁ ପ୍ରାତଃ ସମୟରେ ଆଉ ଉଠି ନଥିଲେ । ପ୍ରବୀଣ ମାନସିକ ସ୍ତରରେ ବିକୃତ ଅଟେ ତେଣୁ ସେ ଭାବିଥିଲେ କି ଭୋଜନ କରିବା ପାଇଁ ତାଙ୍କ ବାପା ନିଶ୍ଚୟ ଆସିବେ । ଏହିପରି ଅବସ୍ଥାରେ ସେ ତାଙ୍କ ପିତାଙ୍କ ମୃତ ଦେହ ସହିତ ପାଞ୍ଚ ଦିନ ଧରି ରହି ଆସୁଥିଲା ।\nଗୁରୁବାର ଦିନ ପ୍ରାତଃ ସମୟରେ ପ୍ରବୀଣ ଯେତେବେଳେ ତାଙ୍କ ଘର ଛାତ ଉପରେ କିଛି ପୁରୁଣା କପଡାକୁ ଜଳାଉଥିଲେ ସେହି ସମୟରେ ତାଙ୍କ ପଡୋଶୀ ପୋଲିସ ସହାୟତା କେନ୍ଦ୍ରକୁ ସୂଚନା ଦେଇଥିଲେ । କପଡା ଜଳାଇବାକୁ ନେଇ ପୋଲିସ ଯେତେବେଳେ ପ୍ରବୀଣଙ୍କୁ ବୁଝାଉଥିଲେ ସେହି ସମୟରେ ଘରର କୋଠରୀ ମଧ୍ୟରୁ କିଛି ଦୁର୍ଗନ୍ଧ ଆସିଥିଲା ଯାହାକି ଅଧିକାରୀ ମାନଙ୍କୁ ସେହି ଆଡ଼କୁ ଆକୃଷ୍ଟ କରିଥିଲା ।\nଯେତେବେଳେ ପୋଲିସ କୋଠରୀ ମଧ୍ୟକୁ ଯାଇଥିଲେ ସମସ୍ତେ ଆଶ୍ଚର୍ଯ୍ୟ ଚକିତ ହୋଇଗଲେ, ସେମାନଙ୍କୁ ସେଠାରେ ରାମ ସିଂଙ୍କ ପଚା-ସଢା ଶବ ମିଳିଥିଲା । ନିକଟର ଠିଆ ହୋଇଥିବା ପୁତ୍ର ପ୍ରବୀଣ କହିଥିଲା କି, ବାପା ବର୍ତ୍ତମାନ ଶୋଇଛନ୍ତି, ତାଙ୍କୁ କଣ ହେଲା ? ସେ କଣ ଭଲ ହୋଇଯିବେ?\nପୋଲିସ ଅନୁସନ୍ଧାନ ଅଧିକାରୀ ରାମ କୁମାର କହିଛନ୍ତି କି, ପ୍ରବୀଣ ସମ୍ପୁର୍ଣ୍ଣ ଭାବେ ଅସୁସ୍ଥ ମସ୍ତିଷ୍କ ଅଟନ୍ତି । ପଡୋଶୀ ମାନଙ୍କ ଅନୁସାରେ, ରାମ ସିଂ କୌଣସି ମଧ୍ୟ ପଡୋଶୀଙ୍କ ସହିତ କଥାବାର୍ତ୍ତା କରୁ ନଥିଲେ । ବର୍ତ୍ତମାନ ପୋଲିସ ଶବକୁ ନେଇ ଅନୁସନ୍ଧାନ କାର୍ଯ୍ୟ ଆରମ୍ଭ କରିଦେଇଛି। ଶବ ବ୍ୟବଚ୍ଛେଦ ରିପୋର୍ଟ ଆସିଲା ପରେ ହିଁ ଜଣା ପଡ଼ିବ କି, ମୃତ୍ୟୁର କାରଣ ଥଣ୍ଡା ଅଟେ କିମ୍ବା ଅନ୍ୟ କିଛି କାରଣ ହେତୁ ମୃତ୍ୟୁ ହୋଇଛି ।
